rlitschk/wikidir huggingface dataset:
Karin Oberhofer (* 3. November 1985 in Brixen, Südtirol) is en ehmalge italieensch Biathletin. De in Feldthurns leven Südtirolerin Karin Oberhofer vun den C.S. Esercito (Sportfördergrupp vun dat Heer) nehm 2005 in Kontiolahti un 2006 in Presque Isle an Juniorenweltmeesterschapen deel. 2006 reck se goot Platzeeren in' Eenzel (13.), in' Sprint (14.) un mit de Staffel (5.). Hör Loopbahn in' Leistungsberiek fung mit Platz 33 in en Europacup-Sprint in Ridnaun an. In' Eenzel kunn se bitlang nie beter as Teihnte bi den Sprint vun Forni Avoltri in dat Johr 2007 wurrn. Hör eerste Upträen up hööchste Ebene harr se bi de Biathlon-Weltmeesterschapen 2007 in Antholz. Nah 75. Platz in' Enzel kunn se immerhen noch 47. in' Sprint wurrn un sück unverwacht för de Verfolgung (46.) qualifizeeren. To dat Finale de WM leep se as Slusslöperin vun de italieensch. As de darte Löperin vun de Staffell, Roberta Fiandino, up hör wesseln dee, leeg de Staffel noch in Medaillennähe. Trotz en goot Leistung vun Oberhofer kunn se dit Niveau aber gegen de starken Slusslöperinnen vun de Topnatschonen nich hollen. Dennoch reck de italieensch Staffel an' Enn' en gooden achten Platz. Bi de Biathlon-Europameesterschapen 2008 in Nové Město na Moravě keem de Italienerin
Disse List wiest en Översicht över de Wapens in’n Landkreis Rodenborg in Neddersassen. Dat sünd Wapens von Landkreise, Samtgemenen, Gemenen un von Oortschoppen un Öörd, de en egen Wapen föhrt. Wapen na Landkreis in Neddersassen Ammerland | Auerk | Celle | Cloppenborg | Cuxhoben | Deefholt | Eemsland | Freesland | Gifhorn | Gosler | Göttingen | Graafschop Bentem | Hameln-Purmunt | Region Hannover | Horborg | Heidkreis | Helmstidde | Hilmssen | Holsminnen | Leer | Lüchow-Dannenbarg | Lümborg | Neenborg | Nuurten | Ollnborg | Oosterholt | Ossenbrügge | Ostroe | Paane | Rodenborg | Schaumborg | Stood | Ülzen | Vechte | Veern | Wersermasch | Wittmund | Wulfenbüttel
Ünnerst (hoochdüütsch Unterstedt) is en Dörp un Oortschop in de Gemeen Rodenborg in’n Landkreis Rodenborg, Neddersassen. De Oort liggt knapp twee Kilometer af von de Wümm, de in’n Noorden langsflütt. Na Süüdoosten to liggt dat Naturschuulrebeed von dat Grote un Witte Moor. De Naveröörd sünd Luhn un Rodenborg in’n Noordoosten, Grafel un Worth in’n Oosten, Riekenbossel un Karkwals in’n Süüdoosten, Westerwals in’n Süden, Ebersen un Ahusen in’n Süüdwesten, Hellweeg in’n Westen un Fährhoff, Hassendörp un Waaschen in’n Noordesten. De öllsten Funnen op dat Rebeed von Ünnerst sünd ölven Hünengräver ut de Bronztied (üm un bi 1500 v. Chr.) op’n Hempbarg. Op’n Karkbarg sünd ole Gräver ut de Tied von dat 6. Johrhunnert af an nawiest. In’t Middelöller legen de dree öllsten Hööv von Ünnerst dichter bi de Wümm. Eerst later hebbt de Buurn jemehr Hööv op de Geest verleggt. In’n Eersten Weltkrieg sünd teihn Soldaten ut Ünnerst fullen oder vermisst un in’n Tweten Weltkrieg 28. In de Franzosentied von 1810 bet 1814 hett de Oort to de Mairie Karkwals in’n Kanton Rodenborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör
De Samtgemeen Olendörp-Himmelpoorten is Dreger von 18 freewillige Füürwehren op dat Rebeed von de Samtgemeen. Dat sünd de Füürwehren in de Dörper Blomendol, Bredenwisch, Brobargen, Burweg, Düünbeudel, Engelschopp, Esdörp, Grootweurn, Groot-Steernbarg, Gröpel, Hammoh, Heinbockel, Himmelpoorten, Hogenoh, Kronenborg, Middelsdörp, Neeland un Olendörp. Olendörp un Himmelpoorten sünd Stüttpunktfüürwehren, de annern Oortsfüürwehren. Jugendfüürwehren gifft dat in Hammoh, Himmelpoorten, Neeland, Olendörp un Esdörp (Jugendfüürwehr Oost, tostännig för en Reeg Öörd). Dat Sprüttenhuus steiht in de Ooststraat (53° 37′ N, 9° 14′ O). De freewillige Füürwehr Blomendol is 1902 grünnt worrn. Dat Sprüttenhuus steiht in de Straat Bredenwisch 2 (53° 38′ N, 9° 18′ O). Dat Sprüttenhuus steiht in de Straat Boben in Dörp 10 (53° 36′ N, 9° 11′ O). Dat Sprüttenhuus steiht in de Straat Buurnreeg 35A (53° 38′ N, 9° 16′ O). De Wehr hett 2014 en Mannschopstransportfohrtüüg tokregen. Dat Sprüttenhuus steiht in de Straat An de Loog 16 (53° 35′ N, 9° 21′ O). En Karren-Handdrucksprütt is 1894 in Düünbeudel köfft worrn. De freewillige Füürwehr is denn 1901 grünnt worrn. Dor is denn ok glieks en Sprüttenhuus an de Hauptstraat boot worrn un 1902 keem en tosätzliche Handdrucksprütt dorto, de von Peer tagen worrn is. 1945 hett de Wehr en Draagkraftsprütt
Hellmuth Karasek (* 4. Januar 1934 in Brünn, Tschechoslowakei; † 29. September 2015 in Hamborg) is en düütschen Journalisten, Schriever, Film- un Literaturkritiker un Perfesser for Theaterwetenschop ween. He hett ok sülms dree Theaterstücke unner dat Pseudonym Daniel Doppler rutgahn laten. De Familie Karasek is 1944, gegen dat Enne vun den Tweeten Weltkrieg hen, ut Bielitz in Slesien na Middeldüütschland hen utbüxt, ehr datt de Rode Armee dor inmarscheert weer. Tolest keem se denn in Bernburg an de Saale an. Vördem harr Helmuth Karasek bi de Hitlerjugend mitmaakt un weer en poor Maande lang Schöler ween bi een vun de Nationalpolitischen Erziehungsanstalten (Napola). Over siene Tied vun 1948 bit 1952 an de Upperscholen in Bernburg (vundagen wedder Gymnasium Carolinum hett he in sien Book Auf der Flucht schreven. Dor hett he sunnerlich over Saken schreven, as de dormols in de Tied vun den Stalinismus vörkamen sünd, un over siene Lehrers „Mope“ Kersten, Kämpfe, Kühlhorn und Mehlhose. Nadem he de School 1952 mit dat beste Abitur in sien Johrgang afslaten harr, is he ut de DDR weggahn un na de Bundsrepubliek Düütschland over siedelt. Dor hett he an de Universität Tübingen Germanistik, Historie un Anglistik studeert. To’n Sluss hett he siene
Disse Artikel is man blots en Stubben. Du kannst Wikipedia helpen un em verbetern. Warveldeerter, Warveldeerten oder Warveltiere (Vertebrata) sünd Deerter mit en Rüggenbeen. Düt Rüggenbeen besteiht ut allerhand Warvels, de an’nanner sitten doot. Vundeswegen heet de Deerter Warveldeerter. Anners konnen se woll ok Rüggenbeendeerter heten. To de Warveldeerter weert fief grote Gruppen vun Deerter tellt: Söögdeerter, Vagels, Reptilien, Amphibien un Fische (Knaken- un Gnubbelfische), as ollerhaftige Vertreders kaamt dor denn noch de Rundmuuldeerter to. Dat gifft en ganze Reeg vun Wetenschopslüde, de meent, vundagen schöllt wi nich mehr vun Warveldeerter snacken, man beter vun Schädeldeerter (Craniota). Dat liggt dor an, datt Sliemaale keen Rüggenbeen hefft, man en Chorda dorsalis. Just so sütt dat mit de Seekatten ut, de to de Gnubbelfische tohören doot, un ok mit en poor bannig ollerhaftige Knakenfische, as de Quasten-Finnfisch. Man en gnubbelig Koppskelett (bi Negenogen un Sliemaale), oder en Schädel ut Knaken oder Gnubbels gifft dat bi all Warvelderter un höört dor to de Grundmusters vun de Gruppe mit.
EDtv is en Filmkummedie von Ron Howard ut dat Johr 1999. De Hööftrull speel Matthew McConaughey. De Kosten för dissen Film, de in Kalifornien dreiht worrn is, belöpen sik op ruchweg 60 Millionen US-Dollar. En kalifornischen Feernsehsenner kummt mit en ne’e Idee op’n Markt, de ünner den Naam TrueTV utstrahlt warrn schall. Dorbi schall dat dorüm gahn, en unbekannte Person den helen Dag över to filmen un sien Leven in’t Feernsehn to wiesen, ahn Snieden un ahn Dreihbook. As Programmbaassche warrt Cynthia Topping insett, de nu anfangt Lüüd för de Show to söken. Ihr Wahl fallt op Ed Pekurny, de teemlich locker is un mit Humor dör’t Leven geiht. To Anfang will de Sennen nich rech in de Gäng kamen un de Tokiekertallen blievt mau. Man mit de Tiet warrt dat Intresse grötter, as Ed sien Broder Ray mit en annere Fro bi’t Rümmaken faatkriegen deit – natürlich mit de Kameralüüd dorbi. Shari kriggt dat op disse Wies mit. As Ed ehr foorts dorna besöken deit – natürlich jümmer noch mit all de Kameras dorbi – maakt Sari eerst mol Sluss mit Ray. Ed gesteiht ehr, dat he ehr leev hett un se küsst sik. De beiden warrt dorophen en
De Blaue Aante (Hymenolaimus malacorhynchos) is en Vagel ut de Familie vun de Aantenvagels. De meisten Forschers rekent ehr to de Halfgöse to, man dat gifft ok Wetenschopslüde, de meent, se weer ehrder to de Swemmaanten to to reken. Se ist tohuse in Neeseeland un steiht up de Rode List vun de Aarden, de in Gefohr sünd, ut to starven. Hier hannelt sik dat um de eenzigste Aante mit en leigrau Fedderkleed bi. Dat Lief is bit to 53 cm lang. Wegen deit se 775 bit 900 g. Tomeist fritt düsse Standvagel Larven vun Insekten (as vun Muggen, Steenflegen un Eendagflegen). Se spöört de up bi dat Dükern unner Water. Man ok boven up dat Water snabbelt se rüm un grunnelt ok up’n Grund. Mit de scharpen Ränner vun ehren Snavel kann se ok Algen vun Steen un Felsblöcke schrapen. De laue Aante leevt in Neeseeland in kulle, helle Beken, wo dat Water gau strömen deit un man wenig annere Vagels vörkaamt. Biller un Filme (Engelsch)
De Psalter vun Genf is een Reeg vun Gesangböker mit den Text vun de Psalmen ut de Bibel in Riemels, toeerst in franzöösche Spraak. Johannes Calvin hett in Straßborg dat Singen vun Psalmleder kennen lehrt. 1539 hett he dor denn een Utwahl rutgeven. De weern vun Clément Marot un vun em süms torechtmaakt. 1542, 1543, un 1551 sünd in Genf nee Utgaven rutkamen. De weeren denn jümmers een beten grötter. Later hett Calvin siene eegen Riemels torüchnahmen un hett Marot de Texten maken laten. As düsse Dichter 1544 dootbleven is, hett in dat Johr 1548 Théodore de Bèze sien Arbeit övernahmen. In Genf hett toeerst Guillaume Franc de Musik komponeert. He weer bi de Utgaven vun 1542 un 1543 tostännig. Dormals güng dat üm een Utwahl vun 50 Psalmen. 1551 sünd al 83 Psalmen rutkamen. De Texten hett Bèze maakt, de Musik keem dütmal vun Loys Bourgeois. Een kumplett Gesangbook mit all 150 Psalmen is denn in dat Johr 1562 rutkamen. De Musik, de noch fehlen dö, hett Pierre Davantès bistüürt. Claude Goudimel hett de Melodien vun den Genfer Psalter up eenfache Aart för Chören torecht maakt. In de reformeerten Kuntreien vun Europa hefft sik Komponisten as Jan Pieterszoon Sweelinck,
De Hansebrügg is en Brügg in Stood, de de Ooldstadt von Stood över den Borggraven un de Gleise von de Nedderelvbahn weg mit de Vörstadt in’n Süden verbinnen deit. De Brügg geiht över den Bahnhoff Stood weg. Bevör de Brügg boot worrn is, güng de Verkehr dör de Bahnhoffstraat, denn mit en Bahnövergang över de Iesenbahn un an de Harsfeller Straat/Horbörger Straat ran. Besünners de Bahnövergang weer en Hinnernis för den Autoverkehr, de jümmer mehr tonehmen dee. Dorüm is in dat Johr 1980 de Hansebrügg boot worrn, so dat de Verkehr dörgahns lopen kann. De Opfohrt op de Brügg liggt in’n Oosten von de Bahnhoffstraat. De Brügg güng denn över den Borggraven na’n Westrand von’n Adolf-Ravelin, över de Straat An’n Bahnhoff un de Gleise weg un denn an de Horbörger Straat ran. De Brügg hett veer Fohrsporen un op beide Sieden en Weg för Radfohrers un Footgängers. De ole Bahnövergang in de Bahnhoffstraat is trüggboot worrn. Autos kaamt dor nich mehr dör, för Footgängers gifft dat en Ünnerföhrung. Ünner de Brügg is vondaag en Skaterpark anleggt. Hansebrügg. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 36′ N, 9° 29′ O
De Bergschlösschen AG weer en Broeree in Stood. Dat Ünnernehmen is 1890 grünnt worrn un harr en Grundkaptaal von 400.000 Mark. Von dat Kaptaal kemen 70.000 Mark von’n Fabrikant W. C. F. J. G. Busch, den Koopmann Robert Wiener, den Koopmann Robert Brumm (all dree ut Hamborg) un den Koopmann S. Hartogs in London. 120.000 Mark hett de Hambörger Boünnernehmer Zschernitz övernahmen. Zschernitz weer dat ok, de 1889 de Villa an de Bremervörer Schossee mit Buurhuus, Schüün un 8 Morgen Land köfft hett, op de denn de Broeree boot worrn is. Baas von de Broeree is 1891 de Bromeester Gotthold Müller worrn. Nadem de Anlagen trech weren, kunn Anfang März 1892 anfungen warrn, Beer to broen. Verköfft worrn is dat eerste Beer in’n Mai 1892. De twee Beersoorten, de in de eerste Tied broot worrn sünd, weren Bergschloß-Bräu un Doppel-Kronen-Bräu. As de Broeree in’n Eersten Weltkrieg nich mehr noog Gassen todeelt kregen hett, hebbt se anfungen, ok Marmelaad un annere Saken in de Fabrik hertostellen, üm ehr uttolasten. Dat güng bet 1920, as se dit Geschäft wedder opgeven müssen. Nu weer de Zucker ratschoneert. 1921 is dat Vermögen von de Broeree an de Bavaria-Broeree AG ut Altno verköfft un de
De Möhl an’t Schipperdoor is en Galeriehollanner-Windmöhl, de in Stood in de Schipperdoorsvörstadt steiht. De eerste Koornmöhl vör dat Schipperdoor weer in dat 14. Johrhunnert en Buckmöhl. Disse Möhl stünn noch op de annere Sied von de Schipperdoorstraat. De Möhl is 1850 afreten worrn. De hüdige Möhl is 1856 boot worrn. Bi en Blitzslag 1877 is de bövere Deel tweigahn. As de Möhl wedder opboot worrn is, hebbt se den Ünnerbo ok een Etaasch höger boot. 1939 is een Flögelpoor afboot worrn un 1949 denn dat twete Poor un de Galerie. Vondaag is de Stadt Stood Egendömer. 1993 is de Möhl as Forschungszentrum för de Arbeidsgemeenschoppen Jugend forscht an dat Vincent-Lübeck-Gymnasium utboot worrn. Dorbi hett de Möhl denn ok en ne’e Galerie un Flögels kregen. De Möhlentechnik is deelwies noch vörhannen, de Möhl hett aver keen Mahlwark. http://www.niedersaechsische-muehlenstrasse.de/index.php?id=127 Möhl an’t Schipperdoor. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 36′ N, 9° 28′ O
Wüstenhöben (hoochdüütsch Wüstenhöfen) is en Dörp in de Gemeen Töst (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Töst mit bi. In’n Westen flütt de Heidenauer Au langs, de later in de Oost münnt. De Duhrner Möhlenbeek in’n Oosten münnt in de Eest. In’n Süüdwesten liggt dat Naturschuulrebed Groot Moor bi Wist. De Naveröörd sünd Makensbrook in’n Noorden, Duhrn un Hääg in’n Noordoosten, Glüsen un Töst in’n Süüdoosten, Wist in’n Süden, Veloh in’n Süüdwesten, de Herwigshoff in’n Westen un Evsdörp un Avens in’n Noordwesten. To de öllsten Funnen ut dat Rebeed von Wüstenhöben höört en Gräverfeld von de Langobarden ut de Tied üm 200 n. Chr. In’n Eersten Weltkrieg sünd veer Soldaten ut Wüstenhöben fullen oder vermisst. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg wesselt, dat 1859 denn in dat Amt Töst ümwannelt worrn is. Na 1885
Mürwik oder Mörwig is een Ortsdeel vun Flensborg und liggt togliek op de Halfinsel Angeln. De Naam Mürwik steiht för moorige Bucht. Et is bekannt för de Roode Slot (Marineschoole) un de Regierung Dönitz, de lesten Riekregierung 1945 un dat Kraffahrbundesamt mit de Verkehrssünnerkartei. De hohe Mürwiker Watertoorn, de „Bluomenvaas“, steiht in de Volkspark in Fruerlund. De hoogste Barg vun Mürwik is met 55 m de Barg bi´n Ekenkrat. Mürwiks Zentrum is de Twedter Plack, nahbi liggt de Christuskark. In Mürwik leven över 14.000 Inwahner. http://heimatbund.de/nddt/ortsnamen_m.php Category:Mürwik. Mehr Biller, Videos oder Audiodateien to’t Thema gifft dat bi Wikimedia Commons.
Antje Huber borene Pust (* 23. Mai 1924 in Stettin; † 30. September 2015 in Essen) weer en düütsche Politikerin (SPD) un van 1976 bit 1982 Bundesministerin för Jöögd, Familie un Gesundheit. Huber wurr 1924 as Dochter vun en Volksschoollehrer in Pommern boren. Se is in Berlin upwussen un hett 1942 an dat Goethe-Lyzeum Lichterfelde-Ost hör Abitur maakt. Dornah hett se in journalistisch Utbillen maakt un weer af 1946 als Sportjournalistin in Berlin, later in Essen bi de Neue Rhein/Ruhr-Zeitung tätig. 1950 hett se hör Kolleeg Karl Huber heiraadt. Van 1961 bit 1962 studeer se an de Sozialakademie Dortmund Volks- un Bedrievswertschap, Soziologie, Arbeitsrecht, Arbeitswetenschap un Sozialpolitik un weer dornah bit 1969 as Studienleiterin tätig. 1948 wurr se Liddmaat vun de SPD. Van November 1975 bit 1978 hörr se den SPD-Bundsvörstand un van Januar 1978 bit 1984 den Präsidium vun de SPD an. Van 1969 bit 1987 weer se Liddmaat vun den Düütschen Bundsdag (Bundsdagswahlkreis Essen III). Nah de Bundsdagswahl 1976 wurr se as Nahfolgerin vun Katharina Focke (SPD) an' 16. Dezember 1976 as Bundsminister för Jöögd, Familie un Gesundheit in de vun Bundskanzler Helmut Schmidt führt Bundsregeeren beropen. In hör Amtstiet full ünner annern de Inführen vun de dormals
Quellen (hoochdüütsch Quellen) is en lütten Oort in de Gemeen Wist (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Wist mit bi. In’n Süden von Quellen flütt de Oost langs. De Naveröörd sünd Töst in’n Noordoosten, Knick in’n Oosten, Schillingsbossel un Otter in’n Süüdoosten, Depenbrook un Riepshoff in’n Süden, Dreehusen un Töst-Land in’n Süüdwesten un Wist in’n Noordwesten. De Hoff Quellen keem toeerst in dat 15. Johrhunnert in dat Schatt- un Tinsverteeknis von dat Förstendom Lümborg un üm 1550 in dat Registrum Ecclesiae Verdensis vör. De Naam schall von de Wöör Queen (för en jung Rind) un Loh (för Holt) kamen. 1834 hett de Familie Gerlach den Hoff övernahmen. Aktuellen Besitter is Heinz-Dietrich Rothschild, de von de Familie Gerlach afstammt. Rothschild hett 1975 anfungen, Limousin-Keih to tüchten un harr ok Swien un Schaap. De Hoff hett vondaag 120 Hektar Land, dorvon 40 Hektar Holt. Dat hett op’n Hoff bet 2015 en Café un en Hoffladen geven. 2005 hebbt Matthias Keßler un Corinna Dahl de Bueree pacht un hebbt den Hoff as Biohoff bedreven. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett
Töst-Land (hoochdüütsch Tostedt-Land) is en Oort in de Gemeen Töst (Samtgemeen Töst) in’n Landkreis Horborg, Neddersassen. Töst-Land liggt twüschen de Oost in’n Noorden un de Wümm in’n Süden. In’n Süden liggt ok dat Naturschuulrebeed Böver Wümmdaal. De Naveröörd sünd Wist in’n Noorden, Quellen, Depenbrook un Riepshoff in’n Oosten, Dreehusen in’n Süüdoosten, Königsmoor in’n Süden, Wümm in’n Westen un Eversdörpermoor un Veloh in’n Noordwesten. Töst-Land is eerst in dat 20. Johrhunnert as Moorkolonie von Töst ut grünnt worrn. Dat enkelte Huus in’n Süüdwesten von Töst-Land hett dor al vörher stahn un höört ok vondaag noch to’n Oort Wümm in de Gemeen Wist. Dat Huus billt en Exklaav binnen dat Töster Rebeed. Töst-Land is evangeelsch-luthersch präägt un höört to dat Kaspel von de Johannes-de-Döper-Kark in Töst. För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört. De eenzige Straat ut Töst-Land weg löppt in’n Noorden twüschen Wümm un Wist an de Bundsstraat 75. De B 75 geiht in’n Süüdwesten na Lauenbrüch, Scheeßl un Rodenborg un in’n Noordoosten över Kakenstörp na Bookholt. De nächste Autobahn is de Autobahn 1. De Opfohrt 46 Heidenau liggt so 14 Kilometer in’n Noorden von Töst-Land.
Dreehusen (hoochdüütsch Dreihausen) is en Oort in de Gemeen Töst (Samtgemeen Töst) in’n Landkreis Horborg, Neddersassen. Dreehusen liggt twüschen de Oost in’n Noorden un de Wümm in’n Süden. In’n Süden slütt direkt an’n Oort dat Naturschuulrebeed Böver Wümmdaal an. De Naveröörd sünd Wist in’n Noorden, Töst, Quellen, Depenbrook un Riepshoff in’n Oosten, Otter in’n Oosten, Wümmgrund, Host un Schiel in’n Süüdoosten, Königsmoor in’n Süden un Wümm un Töst-Land in’n Noordwesten. Dreehusen is evangeelsch-luthersch präägt un höört to dat Kaspel von de Johannes-de-Döper-Kark in Töst. För de Kathoolschen is de Hillig-Hart-Kark in Töst tostännig, de siet 1. November 2014 to de Karkengemeen St. Petrus in Bookholt tohöört. Von Dreehusen loopt Straten na Königshoff an de Kreisstraat 23 un na Riepshoff. De wichtigsten grötteren Straten in de Ümgegend sünd de Bundsstraten B 75 un B 3. Na de B 75 kummt een över Königsmoor oder Töst. De Straat geiht in’n Süüdwesten na Lauenbrüch, Scheeßl un Rodenborg un in’n Noordoosten över Kakenstörp na Bookholt. De B 3 liggt teihn Kilometer in’n Oosten un föhrt in’n Süden na Snevern un Soltau. De nächste Autobahn is de Autobahn 1. De Opfohrt 46 Heidenau un de Opfohrt 45 Hullnst doot all beid so 16 Kilometer in’n
Riepshoff (hoochdüütsch Riepshof) is en Oort in de Gemeen Otter (Samtgemeen Töst) in’n Landkreis Horborg, Neddersassen. De Oort höört polietsch al von öllers bi Otter mit bi. Riepshoff liggt twüschen de Oost in’n Noorden un de Wümm in’n Süden. In’n Süden liggt ok dat Naturschuulrebeed Böver Wümmdaal un in’n Süüdoosten de Otterbarg. De Naveröörd sünd Quellen un Depenbrook in’n Noorden, Töst, Knick un Schillingsbossel in’n Noordoosten, Otter, Wümmgrund, Host un Schiel in’n Süüdoosten, Dreehusen un Königsmoor in’n Süüdwesten un Wümm, Töst-Land un Wist in’n Noordwesten. Dat öllste Gebüüd in Riepshoff is de Schaapstall von 1779, de 1983/1984 an sien hüdige Steed versett worrn is. De Stall is de eenzige Stännerbahlenbo ut ole Tieden, de in’n Landkreis Horborg noch nableven is. De Honnigspieker von 1688 is 1953 afboot un in dat Butenmuseum an’n Kiekbarg wedder opboot wornr. In de Franzosentied von 1810 bet 1814 hett de Oort to de Mairie Töst in’n Kanton Töst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to de Vaagdie Töst in dat Amt Horborg tohöört. 1852 is de Vaagdie Töst in dat Amt Mesborg
De Bahnhoff Örel is en Bahnhoff mit een Gleis bi dat Dörp Örel. De Bahnhoff liggt an de Bahnlien Bremerhoben–Buxthu. De Bahnhoff liggt en beten mehr as een Kilometer in’n Noordwesten von Örel an de Kreisstraat 116. Nadem de Bahnhoff op free Feld anleggt worrn is, sünd in de Tied sietdem aver ok en Reeg Hüüs an’n Bahnhoff boot worrn. 1898 is de Bahnlien Bremerhoben–Stood boot worrn. To de Tied is ok de Bahnhoff Örel inricht worrn. Nadem de Iesenbahnen un Verkehrsbedrieven Elv-Werser (EVB) 1993 mit de Buxthu-Harsfeller Iesenbahn tohoopgahn is, hett de EVB an’n 26. September 1993 den Fohrplaan ümstellt. Nu kunnen se von Bremerhoben över Buxthu direkt na Neegraven (mit Ansluss an de Lien S 3 von de S-Bahn Hamborg) föhren. Nadem de Lien S 3 to’n Winterfohrplaan 2007/2008 bet na Stood verlängert worrn is, is de EVB nich mehr bet na Neegraven föhrt. Dat Enn von de Lien (mit Övergang na de S 3) weer nu Buxthu. De Afkörten in dat Bahnamtliche Betriebsstellenverzeichnis is AOE un de Internatschonale Bahnhoffsnummer 604794. De Bahnhoff hett en Siedenbahnstieg an de Süüdsied. Dat gifft keen Park&Ride-Anlaag för Autos, aver en Bike&Ride-Stellplatz mit 10 Plätz för Fohrrääd. Übersicht der Betriebsstellen und deren
De Bahnhoff Op de Hööv is en Bahnhoff mit een Gleis bi dat Dörp Op de Hööv. De Bahnhoff liggt an de Bahnlien Bremerhoben–Buxthu. De Bahnhoff liggt en Stück in’n Süden von’n Hoff Heinschenwall, de to Op de Hööv höört, un knapp twee Kilometer in’n Noorden von Hipst an de Kreisstraat 144. Nadem de Bahnhoff op free Feld anleggt worrn is, sünd in de Tied sietdem aver ok en ganze Reeg Hüüs an’n Bahnhoff boot worrn, de nu den Oortsdeel Löh billt, de grötter is as dat ole Dörp Hipst. Dit Wassdom kummt to’n groten Deel dör Hüüs för Soldaten von dat Sperrtüügamt, dat 1933 in de Neegd anleggt worrn is. 1898 is de Bahnlien Bremerhoben–Stood boot worrn. To de Tied is ok de Bahnhoff Op de Hööv inricht worrn. Dat Sperrtüügamt, dat 1933 boot worrn is, harr en egen Smallspoorbahn, de bi’n Bahnhoff en Ümslagsteed harr. Disse Smallspoorbahn is na dat Enn von dat Sperrtüügamt 1945 afboot worrn, üm en Bahn na dat Törfwark in dat Lange Moor to leggen. Disse Bahn ut dat Lange Moor na’n Bahnhoff Op de Hööv is 1997 afboot worrn, nadem dat Törfwark sien Bedriev instellt hett. Nadem de Iesenbahnen un Verkehrsbedrieven Elv-Werser (EVB)